Microsoft pakub Windows XP uuendamist ("upgrade't") Windows 7-le ja see on üsna hea uudis, sest  ligi pooled Windows'i kasutajatest kasutavad siiamaani Windows XP'd.    Windows XP omanikud saavad samuti osta odavama Windows 7 uuendusversiooni (Windows 7 Anytime Upgrade DVD) ja uuenduslitsensi kuid nüüd, erinevalt Windows Vistast, tuleb neil teha Windows 7 puhas installeerimine (clean install). "Puhas installeerimine" tähendab seda et Sinu kõvaketas (või Windows XP süsteemipartitsioon) pühitakse puhtaks ja kõik programmid ning andmed lähevad kaotsi. Seega vii oma vajalikud "värgid" enne selle Windows 7 uuendusversiooni installeerimist kusagile mujale (väline USB kõvaketas, USB mälupulk, CD/DVD plaadid, võrgukaust või mingi muu partitsioon).    Sa võid kasutada ka Windows Easy Transfer utiliidi abi, viia oma vana Win XP failid ja seadistused üle uude Windows 7'sse - õpetus ja juhend siin.     NB!  Sul peab olema loomulikult legaalne Windows XP, sest Windows 7 Setup kontrollib installeerimise alguses, et kas Sinu Win XP on ikka aus ja alles seejärel installeeritakse Windows 7 sinnasamasse partitsiooni, kus oli ka Sinu vana Windows XP - ühesõnaga XP visatakse välja ja ta asendatakse Windows 7-ga.     Windows XP uuendamisest (upgrading) Windows 7-ks saab õpetust siit.